Ангел Грънчаров (дисидент)
Ангел Грънчаров е български общественик и публицист, ползващ и псевдонима Елтимир. Представя себе си като „дългогодишен политически дисидент, националист, историк, публицист и тенгрианин.“

Биография 
Роден е на 5 ноември 1959 г. в с. Гурково, Община Ботевград, Софийска област.

През 1978 г. Ангел Грънчаров, веднага след като завършва гимназия, е осъден на 4 години затвор по чл. 108 от Наказателния кодекс – за пропаганда срещу тогавашния строй и опит за свалянето му. Причината – Ангел Грънчаров е разпространявал в Ботевград позиви, насочени срещу комунистическата власт, Тодор Живков и поредното увеличаване на цените. Излежава присъдата си в Старозагорския затвор, без да бъде засегнат от помилвания и амнистии.

От януари 1988 г. се включва в антикомунистическото сдружение „Независимо дружество за защита правата на човека“, създадено и ръководено от Илия Минев. Един от основателите на Движение „Воини на Тангра“ през 1998 година. Разследван и осъден за противодържавна дейност през 1998 и 1999 г. Според негови твърдения, разследващи са същите офицери от ДС, разследвали го и преди 1989 година, преминали към новата служба НСС. От 1991 г. се занимава с журналистика, сътрудничи на няколко издания в София. Пише и издава книги. Издател и главен редактор на вестниците „Независимост“ – печатен орган на Българско революционно освободително движение, и някогашния „Съпротива“ – издание на Движение „Воини на Тангра“. Името му присъства в т. нар. „Речник на дисидентите“.

Умира от цироза на черния дроб на 25 ноември 2013 г. в Ботевград.

Библиография 
 1996 – „А Л Т О М Ъ“ (Книга на отговорите) (електронно издание на книгата)
 2007 – „Деца на мрака“ (електронно издание на книгата)
 2007 – „Завръщането на Тангра“ (електронно издание на книгата)
 2007 – „Невидимата атака“ (електронно издание на книгата, електронно издание на книгата)
 2008 – „Човеко, стани!“ (електронно издание на книгата)
 2008 – „Последният“ (електронно издание на книгата)
 2009 – „Програма за Национална съпротива“ (електронно издание на книгата)

Бележки

Външни препратки 
 

Български дисиденти
Български националисти
Родени в община Ботевград
Починали в Ботевград
Починали от цироза